pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.กห. และคณะ ตรวจราชการหน่วย กปช.จต. ในพื้นที่ จ.จันทบุรี และตราด เพื่อติดตามผลการปฏิบัติงาน
วันอังคารที่ 6 กุมภาพันธ์ 2561
รมช.กห. และคณะ ตรวจราชการหน่วย กปช.จต. ในพื้นที่ จ.จันทบุรี และตราด เพื่อติดตามผลการปฏิบัติงาน
รมช.กห. และคณะ ตรวจราชการหน่วย กปช.จต. ในพื้นที่ จ.จันทบุรี และตราด เพื่อติดตามผลการปฏิบัติงาน
เมื่อ 5 ก.พ.61 พล.อ.ชัยชาญ ช้างมงคล รมช.กห. ได้รับมอบหมายจาก พล.อ.ประวิตร วงษ์สุวรรณ รอง นรม.และ รมว.กห.ในการลงพื้นที่ตรวจราชการหน่วย ฉก.นย.182 และจุดผ่านแดนถาวรบ้านหาดเล็ก อ.คลองใหญ่ จ.ตราด , ชุดควบคุมทหารพรานที่ 4 และจุดผ่านแดนถาวรบ้านผักกาด อ.โป่งน้ําร้อน จ.จันทบุรี เพื่อติดตามผลการปฏิบัติงานและตรวจเยี่ยมการทํางานของข้าราชการที่ปฏิบัติงานในพื้นที่ดังกล่าว ซึ่งได้รับทราบถึงภารกิจ พื้นที่ในความรับผิดชอบตามแนวชายแดนไทย - กัมพูชา ด้านความสัมพันธ์ในการปฏิบัติงานร่วมกันระหว่างหน่วยทหารในพื้นที่ของไทยและกัมพูชา
ทั้งนี้ รมช.กห.ได้กล่าวชื่นชมการปฏิบัติงานของเจ้าหน้าที่ทุกหน่วยงานและทุกระดับในพื้นที่ที่บูรณาการการทํางานร่วมกันอย่างมีประสิทธิภาพทําให้การปฏิบัติงานเป็นไปด้วยความเรียบร้อยดียิ่ง อย่างไรก็ตาม ปัญหาเรื่องพื้นที่ทับซ้อน และความเห็นที่ไม่ตรงกันในการเปิดจุดผ่านแดนถาวร ยังเป็นปัญหาที่สําคัญที่ต้องอาศัยกลไกในระดับสูง รวมถึงมติ ครม.ที่เกี่ยวข้องในการแก้ไข นอกจากนี้ รมช.กห. ยังรับทราบปัญหาของประชาชนในพื้นที่ เช่น การขาดแคลนที่ดินทํากิน ผลกระทบจากคลื่นกัดเซาะชายฝั่ง ซึ่งต้องใช้งบประมาณในการดําเนินการ โดยจะได้นําเสนอที่ประชุม ครม.เพื่อพิจารณาต่อไป
ในโอกาสนี้ รมช.กห. ได้นํานโยบายของ นรม.และข้อกําชับสั่งการของ รอง นรม.และ รมว.กห. เพื่อให้หน่วยถือปฏิบัติ โดยให้หน่วยในกํากับดูแลของ กปช.จต.
- สนับสนุนการดําเนินงานภายใต้โครงการ “ไทยนิยม ยั่งยืน” ของรัฐบาล ในทุกระดับ ด้วยการจัดชุดวิทยากรสร้างการรับรู้เกี่ยวกับสัญญาประชาคมให้แก่ประชาชนในพื้นที่ รวมถึงการดํารงชีพด้วยหลักปรัชญาของเศรษฐกิจพอเพียง
- ใช้กลไกในระดับพื้นที่และระดับภูมิภาคในการเจรจาแก้ไขปัญหาความไม่ชัดเจนของเส้นเขตแดน โดยสันติวิธีให้ยุติโดยเร็ว ให้มีการแลกเปลี่ยนการเยือนของผู้บังคับบัญชาในการทํากิจกรรมร่วมกันกับหน่วยทหารของกัมพูชา เพื่อสร้างบรรยากาศความเป็นมิตรและกระชับสัมพันธ์อย่างสม่ําเสมอ
- มุ่งเน้นการป้องกันบริเวณชายแดน ด้วยการร่วมมือกับประเทศเพื่อนบ้าน เพื่อป้องกันการแพร่กระจายของยาเสพติดเข้าสู่พื้นที่ตอนในของประเทศ มุ่งเน้นการมีส่วนร่วมของประชาชน รวมถึงสกัดกั้นการลักลอบนําสินค้าผิดกฎหมายข้ามแดน โดยเฉพาะสินค้าทางการเกษตร ให้เห็นผลเป็นรูปธรรม โดยให้ถือเป็นตัวชี้วัดที่ชัดเจน
- จัดเตรียมกําลังพลพร้อมเครื่องมือให้พร้อมในการแก้ปัญหาตลอดเวลา เพื่อให้ความช่วยเหลือประชาชนที่ประสบปัญหาเดือดร้อนหรือได้รับผลกระทบจากสาธารณภัยต่างๆ รวมถึงประชาชนชาวกัมพูชา ตามขีดความสามารถของหน่วย
- สนับสนุนการพัฒนาพื้นที่เศรษฐกิจชายแดนตามนโยบายระเบียงเศรษฐกิจภาคตะวันออก (EEC) ภายใต้กรอบการปฏิบัติงานด้านความมั่นคง
รัฐบาลไทย-ข่าวทำเนียบรัฐบาล-"เฉลิมชัย" นั่งหัวโต๊ะ บูรณาการทุกภาคส่วน ยกระดับมาตรการป้องกันโรคอหิวาต์แอฟริกาในสุกร
วันศุกร์ที่ 15 พฤศจิกายน 2562
"เฉลิมชัย" นั่งหัวโต๊ะ บูรณาการทุกภาคส่วน ยกระดับมาตรการป้องกันโรคอหิวาต์แอฟริกาในสุกร
"เฉลิมชัย" นั่งหัวโต๊ะ บูรณาการทุกภาคส่วน ยกระดับมาตรการป้องกันโรคอหิวาต์แอฟริกาในสุกร เชื่อมั่นจะไม่มีการระบาดในประเทศไทย
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังการประชุมคณะกรรมการอํานวยการป้องกัน ควบคุมและกําจัดโรคอหิวาต์แอฟริกาในสุกรแห่งชาติ ณ กระทรวงเกษตรและสหกรณ์ ว่า จากสถานการณ์การระบาดของโรคอหิวาต์แอฟริกาในสุกร (African swine fever, ASF) ปัจจุบันพบการระบาดทั้งหมด 29 ประเทศ แบ่งเป็น ทวีปแอฟริกา 5 ประเทศ ทวีปยุโรป 13 ประเทศ และทวีปเอเชีย 11 ประเทศ ได้แก่ มองโกเลีย เวียดนาม กัมพูชา เกาหลีเหนือ สปป.ลาว พม่า ฟิลิปปินส์ เกาหลีใต้ ติมอร์-เลสเต และอินโดนีเซีย ซึ่งประเทศไทยยังไม่พบการระบาดของโรคดังกล่าว เนื่องจากมีการจัดทําแผนเตรียมความพร้อมเฝ้าระวัง ป้องกันและควบคุมโรคอหิวาต์แอฟริกาในสุกร และแนวเวชปฏิบัติของโรคอหิวาต์แอฟริกา ซึ่งบูรณาการทุกภาคส่วนมาร่วมกันดําเนินการทั้งภาครัฐ ภาคเอกชน และเกษตรกร โดยรัฐบาลยกระดับแผนดังกล่าวเป็นวาระแห่งชาติ มีการจัดตั้ง War Room ทั้งในส่วนกลางและภูมิภาค มีการซ้อมรับมือทุกจังหวัดทั่วประเทศ และเตรียมความพร้อมทางห้องปฏิบัติการในการตรวจวินิจฉัย อีกทั้งร่วมกับองค์กรระหว่างประเทศ OIE , FAO จัดประชุมแลกเปลี่ยนข้อมูลการเฝ้าระวัง
อย่างไรก็ตาม กระทรวงเกษตรฯ โดยกรมปศุสัตว์ มีมาตรการในการป้องกัน คือ การประกาศระงับการนําเข้าสุกรและผลิตภัณฑ์จากสุกรจากประเทศที่มีการระบาดของโรค และบูรณาการการทํางานกับทุกภาคส่วนป้องกันและปราบปรามการลักลอบนําสุกร ผลิตภัณฑ์สุกรเข้ามาในประเทศ นอกจากนี้ ยังมีมาตรการเฝ้าระวังในการจัดเจ้าหน้าที่ลงพื้นที่ X-Ray เคาะประตูบ้าน เฝ้าระวังทางอาการ ขึ้นทะเบียนและประเมินความเสี่ยงด้วยแอพลิเคชั่น E-SmartPlus พร้อมให้คําแนะนําความรู้เรื่องโรคและการป้องกัน
นายเฉลิมชัย กล่าวต่อไปว่า กรมปศุสัตว์ได้มีการของบกลางรายการเงินสํารองจ่ายเพื่อกรณีฉุกเฉินหรือจําเป็น ปีงบประมาณ พ.ศ. 2562 ไปพลางก่อน (เร่งด่วน) เพื่อป้องกันโรคอหิวาต์แอฟริกาในสุกร อาทิ ค่าชดใช้ราคาสุกรที่ถูกทําลายเพื่อลดความเสี่ยงเกิดโรคในพื้นที่เสี่ยงสูง รถกําจัดซากสัตว์ติดเชื้อเพื่อควบคุมโรคระบาด และเครื่องตรวจวิเคราะห์สารพันธุกรรมในสภาพจริงแบบเคลื่อนที่ เป็นต้น
ทั้งนี้ กระทรวงเกษตรและสหกรณ์ได้มีการช่วยเหลือเกษตรกรผู้เลี้ยงสุกรที่ได้รับผลกระทบ โดยจะมีการส่งเสริมการเลี้ยงแพะ เนื่องจากปัจจุบันมีปริมาณการบริโภคในปี 2561 จํานวน 498,031 ตัว มีความต้องการในตลาด 647,440 ตัว แบ่งเป็น การบริโภคในประเทศ และการส่งออก ทั้งการส่งออกไปยังประเทศมาเลเซียและเวียดนาม นอกจากนี้ ยังจะมีการช่วยเหลือในการปรับเปลี่ยนอาชีพไปเลี้ยงโคเนื้อ ไก่ไข่ ไก่พื้นเมือง และการปลูกพืชอาหารสัตว์ 2 ไร่ เป็นต้นด้วย
"อยากขอความร่วมมือทุกภาคส่วนในการยกระดับมาตรการป้องกันโรคอหิวาต์แอฟริกาในสุกร และต้องขอขอบคุณหน่วยงานที่เกี่ยวข้องที่ร่วมกันป้องกันไม่ให้เกิดโรคดังกล่าว เช่น การตรวจสอบและตรวจยึดการนําเข้าผลิตภัณฑ์จากสุกรที่นักท่องเที่ยวนําติดตัวมา การจัดการเศษอาหารที่เหลือจากการบริโภคในโรงแรมและสถานประกอบการร้านอาหาร และการกําหนดมาตรการควบคุม กํากับดูแลแหล่งที่มาของผลิตภัณฑ์สุกรที่จําหน่ายผ่านช่องทางออนไลน์ เป็นต้น หากทุกภาคส่วนมีความร่วมมือกัน เชื่อว่าจะสามารถควบคุมไม่ให้เกิดการระบาดในประเทศไทยได้" นายเฉลิมชัย กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-คณะนักธุรกิจฮ่องกงเยือนไทย สนใจลงทุนโครงสร้างพื้นฐาน-ดิจิทัล
วันศุกร์ที่ 29 พฤศจิกายน 2562
คณะนักธุรกิจฮ่องกงเยือนไทย สนใจลงทุนโครงสร้างพื้นฐาน-ดิจิทัล
คณะนักธุรกิจฮ่องกงเยือนไทย สนใจลงทุนโครงสร้างพื้นฐาน-ดิจิทัล
คณะนักธุรกิจฮ่องกงเยือนไทย
สนใจลงทุนโครงสร้างพื้นฐาน-ดิจิทัล
บีโอไอต้อนรับคณะนักธุรกิจฮ่องกงกว่า 70 คน มาเยือนไทย เพื่อศึกษาโอกาสการลงทุนในกลุ่มโครงสร้างพื้นฐาน อุตสาหกรรมการผลิต ดิจิทัล และบริการมูลค่าเพิ่มสูง พร้อมร่วมมือผู้ประกอบการไทย และสตาร์ทอัพ ยกระดับเทคโนโลยีและนวัตกรรม เผย 9 เดือน ฮ่องกงยื่นคําขอลงทุนไทย ร่วม 9,000 ล้านบาท
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) ร่วมให้การต้อนรับคณะนักธุรกิจฮ่องกง ในโอกาสเดินทางเยือนประเทศไทยเพื่อศึกษาโอกาสและลู่ทางการลงทุน ณ โรงแรม แชงกรีล่า กรุงเทพฯ พร้อมบรรยาย หัวข้อ “Thailand Plus Opportunities for Hong Kong Investors” ซึ่งมีนักธุรกิจจากฮ่องกง กว่า 50 รายที่มีความสนใจและมองหาโอกาสการลงทุนในด้านต่างๆ ในประเทศไทย เข้าร่วมฟังการบรรยาย
“ประเทศไทยอยู่ในทําเลยุทธศาสตร์ที่เป็นศูนย์กลางของกลุ่มประเทศซีแอลเอ็มวีทีและอาเซียน ซึ่งเป็นภูมิภาคที่กําลังเติบโตและมีการพัฒนาระบบโครงสร้างพื้นฐานด้านคมนาคมขนส่งที่เชื่อมโยงทั้งอาเซียน โดยเฉพาะโครงการเขตพัฒนาพิเศษภาคตะวันออก (อีอีซี) ที่มีศักยภาพและความพร้อมเพื่อรองรับการลงทุนของนักลงทุนฮ่องกง ที่ต้องการขยายฐานการผลิตในภูมิภาคนี้ รวมทั้งไทยมีศักยภาพสูงที่จะเป็นประตูสู่ซีแอลเอ็มวีที” นางสาวดวงใจกล่าว
สําหรับงานครั้งนี้ จัดโดยองค์การสภาพัฒนาการค้าฮ่องกง (HKTDC) ซึ่งนําคณะนักธุรกิจฮ่องกง เดินทางมาเพื่อศึกษาโอกาสการลงทุนในไทย รวมทั้งสภาพแวดล้อมทางธุรกิจ โครงสร้างพื้นฐานและสิทธิประโยชน์ด้านการลงทุน ภายหลังจากนายสมคิด จาตุศรีพิทักษ์ รองนายกรัฐมนตรี พร้อมคณะได้เดินทางเยือนมณฑลกวางตุ้ง และเขตบริหารพิเศษฮ่องกง สาธารณรัฐประชาชนจีน เพื่อชักชวนนักธุรกิจฮ่องกงให้มาลงทุนในประเทศไทย เมื่อช่วงเดือนตุลาคม 2562 ที่ผ่านมา
วันเดียวกัน สมาคมอุตสาหกรรมซอฟต์แวร์ฮ่องกง (Hong Kong Software Industry Association) ได้นํานักธุรกิจด้านเทคโนโลยีดิจิทัลและซอฟต์แวร์ ซึ่งส่วนใหญ่เป็นผู้ประกอบการเอสเอ็มอี และสตาร์ทอัพจากฮ่องกง จํานวน 25 ราย เดินทางมาบีโอไอเพื่อรับฟังนโยบายส่งเสริมการลงทุน และการสนับสนุนจากรัฐบาลไทย โดยเฉพาะระบบนิเวศ (Ecosystem) ของไทย ในการสนับสนุนผู้ประกอบการเอสเอ็มอีและสตาร์ทอัพ โดยสมาคมอุตสาหกรรมซอฟต์แวร์ฮ่องกงได้แสดงเจตจํานงในการร่วมมือทางธุรกิจกับผู้ประกอบการไทย เพื่อสร้างโอกาสทางธุริจร่วมกันในอนาคต
นางสาวดวงใจ กล่าวว่า การลงทุนของฮ่องกงในไทยในช่วง 5 ปีที่ผ่านมา มีมูลค่าสูงขึ้นอย่างเห็นได้ชัด จากปี 2558 มีจํานวนคําขอรับการส่งเสริมการลงทุนเพียง 26 โครงการ มูลค่าเงินลงทุน 3,796 ล้านบาท เพิ่มเป็น 42 โครงการ มูลค่าเงินลงทุน 18,817 ล้านบาท ในปี 2561 ขณะที่ตั้งแต่เดือนมกราคม – กันยายน 2562มีโครงการของฮ่องกงยื่นขอรับการส่งเสริมการลงทุนจํานวน 44 โครงการ มูลค่าลงทุนรวม 8,937 ล้านบาทส่วนใหญ่อยู่ในกิจการด้านบริการ เช่น กิจการศูนย์กลางธุรกิจระหว่างประเทศ กิจการด้านโลจิสติกส์ อุตสาหกรรมอิเล็กทรอนิกส์ อุตสาหกรรมดิจิทัลและอุตสาหกรรมเบา
************************************************
รัฐบาลไทย-ข่าวทำเนียบรัฐบาล-ศูนย์วิจัยและพัฒนา ธ.ก.ส คาดการณ์ราคาสินค้าเกษตรเพิ่มสูงขึ้น
วันพุธที่ 29 มีนาคม 2560
ศูนย์วิจัยและพัฒนา ธ.ก.ส คาดการณ์ราคาสินค้าเกษตรเพิ่มสูงขึ้น
ศูนย์วิจัยและพัฒนา ธ.ก.ส. ชี้สถานการณ์ราคาสินค้าเกษตรในช่วงเดือนเมษายน 2560 มีแนวโน้มเพิ่มสูงขึ้น ได้แก่ ข้าวโพดเลี้ยงสัตว์ น้ําตาลทรายดิบ มันสําปะหลัง ยางพารา  ปาล์มน้ํามัน และสุกร ส่วน ข้าวและกุ้งแนวโน้มราคาลดลงเล็กน้อย
นายสมศักดิ์ กังธีระวัฒน์ รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เผยผลคาดการณ์ราคาสินค้าเกษตร ในช่วงเดือนเมษายน 2560 สินค้าเกษตรที่จะมีราคาเพิ่มขึ้น ได้แก่ ข้าวโพดเลี้ยงสัตว์ คาดว่า ราคาเฉลี่ยข้าวโพดเลี้ยงสัตว์ความชื้นไม่เกิน 14.5% ที่เกษตรกรขายได้จะเพิ่มขึ้นจากเดือนก่อนร้อยละ 1.50-3.00 อยู่ที่ราคา 6.58-6.67 บาท/กก. เนื่องจากผลผลิตข้าวโพดรุ่น 2 เริ่มหมดจากตลาด และเข้าสู่ฤดูกาลปลูกข้าวโพดรุ่น 1 (ปลูกเดือนเมษายน-มิถุนายน) ส่งผลให้ปริมาณผลผลิตออกสู่ตลาดน้อยลง ในขณะที่ปริมาณความต้องการใช้ข้าวโพดเลี้ยงสัตว์เพิ่มขึ้นต่อเนื่อง น้ําตาลทรายดิบ คาดว่า ราคาเฉลี่ยน้ําตาลทรายดิบนิวยอร์คในตลาดโลก จะเพิ่มขึ้นจากเดือนก่อนร้อยละ 2.00-5.00 อยู่ที่ราคา 19.46-20.07 เซนต์/ปอนด์ (15.11-15.48 บาท/กก.) เนื่องจากการเข้ามาซื้อน้ําตาลทรายดิบคืนจากตลาด (Short-covering) ของนักลงทุน ประกอบกับผลผลิตอ้อยในอินเดียและจีนมีแนวโน้มลดลง ส่งผลให้ปริมาณผลผลิตน้ําตาลทรายดิบในตลาดโลกของเดือนเมษายนลดลงตามไปด้วย มันสําปะหลัง คาดว่า ราคามันสําปะหลังที่เกษตรกรขายได้จะเพิ่มขึ้นจากเดือนก่อน ร้อยละ 1.97 -5.26 อยู่ที่ราคา 1.55-1.60 บาท/กก. เนื่องจากเป็นช่วงที่ปริมาณผลผลิตมันสําปะหลังออกสู่ตลาดลดลง และราคาส่งออกมันเส้นและแป้งมันสําปะหลังมีแนวโน้มไปในทิศทางที่ดี ยางพารา คาดว่า สถานการณ์ราคายางพาราที่เกษตรกรขายได้จะเพิ่มขึ้นจากเดือนก่อน ร้อยละ 5.26-9.00 อยู่ที่ราคา 76.88-79.61 บาท เนื่องจากเข้าสู่ฤดูยางผลัดใบ ทําให้ผลผลิตบางส่วนหายไปจากตลาด ปาล์มน้ํามัน คาดว่า ราคาปาล์มน้ํามันที่เกษตรกรขายได้จะเพิ่มขึ้นจากเดือนก่อนเล็กน้อย ร้อยละ 1.21 – 5.26 อยู่ที่ราคา 5.00 – 5.20 บาท/กก. เนื่องจาก การดําเนินการตามประกาศแนะนําราคารับซื้อของกระทรวงพาณิชย์ ส่งผลต่อราคาปาล์มน้ํามัน สุกร คาดว่า ราคาสุกรที่เกษตรกรขายได้จะเพิ่มขึ้นจากเดือนก่อนร้อยละ 2.00-5.00 อยู่ที่ราคา 59.66-61.41 บาท/กก. เนื่องจาก คาดว่า ปริมาณการบริโภคเนื้อสุกรจะเพิ่มขึ้นจากกิจกรรมการท่องเที่ยวในช่วงเทศกาลสงกรานต์และเทศกาลเช็งเม้ง ส่วนราคาสินค้าเกษตรที่มีแนวโน้มลดลง ได้แก่ ข้าว คาดว่า ราคาเฉลี่ยข้าวเปลือกเจ้า 5% ที่เกษตรกรขายได้จะลดลงจากเดือนก่อนเล็กน้อย ร้อยละ 1.0-3.7 อยู่ที่ราคา 7,200-7,400 บาท/ตัน ราคาข้าวเปลือกหอมมะลิที่เกษตรกรขายได้จะลดลงจากเดือนก่อน ร้อยละ 0.9-3.0 อยู่ที่ราคา 9,000-9,200 บาท/ตัน และราคาข้าวเปลือกเหนียวเมล็ดยาวจะลดลงจากเดือนก่อน ร้อยละ 0.4 -2.2 อยู่ที่ราคา 11,000-11,200 บาท/ตัน เนื่องจากการประมูลข้าวเข้าสู่อุตสาหกรรมของภาครัฐในปริมาณมาก และอุปทานข้าวในตลาดโลกเพิ่มขึ้นจากผลผลิตข้าวนาปีของเวียดนามและอินเดียที่จะออกสู่ตลาดก่อนหน้านี้ กุ้ง คาดว่า ราคาเฉลี่ยกุ้งขาวแวนนาไมที่เกษตรกรขายได้จะลดลงจากเดือนก่อนเล็กน้อย ร้อยละ 0.29-4.71 อยู่ที่ราคา 215-225 บาท/กก. เนื่องจากปัญหาน้ําท่วมแหล่งเพาะเลี้ยงและสถานการณ์โรค EMS ได้คลี่คลายลง เกษตรกรสามารถผลิตกุ้งออกสู่ตลาดได้ปริมาณเพิ่มขึ้น
ข้อมูลจากกลุ่มงานวิจัยและพยากรณ์เศรษฐกิจการเกษตร ศูนย์วิจัยและพัฒนา 02-280-0180 ต่อ 2636
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ธ.ก.ส. ปรับลดดอกเบี้ย มีผล 20 สิงหาคมนี้
วันพุธที่ 21 สิงหาคม 2562
ธ.ก.ส. ปรับลดดอกเบี้ย มีผล 20 สิงหาคมนี้
ธ.ก.ส.ประกาศลดอัตราดอกเบี้ยเงินกู้ให้สอดคล้องกับอัตราดอกเบี้ยนโยบาย โดยปรับลด MRR และ MOR ลง 0.125 % และ 0.25% ต่อปี ตามลําดับ มีผลตั้งแต่  20 สิงหาคม เป็นต้นไป
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.ได้มีการประชุมคณะกรรมการบริหารสินทรัพย์และหนี้สิน (ALCO) เมื่อวันที่ 19 สิงหาคมที่ผ่านมาและมีมติ ปรับลดอัตราดอกเบี้ยเงินกู้ สําหรับเกษตรกรลูกค้ารายย่อยและบุคคลทั่วไป จากเดิมจ่ายดอกเบี้ยเงินกู้อยู่ที่ MRRเท่ากับ 7 % ลดลง 0.125% = 6.875% ต่อปี และสินเชื่อเบิกเงินเกินบัญชีหรือ OD สําหรับลูกค้ารายคนและ นิติบุคคล จากเดิมจ่ายดอกเบี้ยเงินกู้อยู่ที่ MOR เท่ากับ 7.125% ลดลง 0.25% = 6.875% ต่อปี มีผลตั้งแต่ 20 สิงหาคม 2562 เป็นต้นไป ทั้งนี้ เพื่อให้สอดคล้องกับทิศทางอัตราดอกเบี้ยในตลาดที่มีการปรับลดลง ตามมติคณะกรรมการ นโยบายการเงิน ซึ่งคาดว่าการปรับลดอัตราดอกเบี้ยดังกล่าวจะส่งผลให้เกษตรกรและผู้ประกอบการเอสเอ็มอีสามารถลดภาระหนี้และมีสภาพคล่องในการดําเนินธุรกิจรวมถึงการจับจ่ายภายในครัวเรือนต่อไป
รัฐบาลไทย-ข่าวทำเนียบรัฐบาล-รมว.ดิจิทัลฯ ให้การต้อนรับเอกอัครราชทูตฟินแลนด์ประจำประเทศไทย
วันจันทร์ที่ 3 เมษายน 2560
รมว.ดิจิทัลฯ ให้การต้อนรับเอกอัครราชทูตฟินแลนด์ประจําประเทศไทย
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับนางซาตู ซุยก์การี-เคลฟเวน (Mrs.Satu Suikkari-Kleven) เอกอัครราชทูตฟินแลนด์ประจําประเทศไทย พร้อมทั้งผู้แทนจากสถานเอกอัครราชทูตฯ และ Finpro ซึ่งเป็นองค์การมหาชนของประเทศฟินแลนด์ ในโอกาสเข้าเยี่ยมคารวะพร้อมร่วมหารือความสัมพันธ์และความร่วมมือระหว่างไทยกับ EU, ASEAN รวมถึงฟินแลนด์ด้านต่างๆ ทั้งนี้ ภาคเอกชนของฟินแลนด์มีความเชี่ยวชาญในด้านเทคโนโลยี 5G, Censor, IoT, E-health การขนส่งและการศึกษา ซึ่งสอดคล้องและเป็นประโยชน์ต่อการขับเคลื่อนนโยบายดิจิทัลเพื่อเศรษฐกิจและสังคมของไทยเป็นอย่างยิ่ง โดยประเทศฟินแลนด์ได้ชื่นชมรัฐบาลไทยในการประยุกต์ใช้ระบบ E-government เพื่อส่งเสริมความโปร่งใสในการดําเนินงานของภาครัฐ และจะสนับสนุนให้ภาคเอกชนที่มีศักยภาพด้าน ICT ของฟินแลนด์ร่วมลงทุนในโครงการดิจิทัลพาร์ค นอกจากนี้ยังได้เห็นพ้องต้องกันถึงการกระชับความสัมพันธ์ด้านดิจิทัลระหว่างไทยและฟินแลนด์ โดยการจัดทําบันทึกความเข้าใจด้านดิจิทัลระหว่างหน่วยงานที่เกี่ยวข้องของทั้งสองฝ่าย รวมทั้งการจัดกิจกรรมเพื่อเปิดโอกาสให้ผู้มีส่วนได้ส่วนเสียของทั้งสองฝ่ายได้พบปะเพื่อสร้างเครือข่าย แลกเปลี่ยนประสบการณ์และโอกาสด้านดิจิทัลร่วมกัน ณ ห้องรับรอง ชั้น 9 อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ แจ้งวัฒนะ เขตหลักสี่ กรุงเทพฯ เมื่อวันที่ 30 มีนาคม 2560
**********************
รัฐบาลไทย-ข่าวทำเนียบรัฐบาล-กระทรวงเกษตรฯ จับมือสมาคมชาวนาและเกษตรกรไทย หนุนสร้างเครือข่ายชาวนาพัฒนาข้าวคุณภาพดี
วันศุกร์ที่ 24 มีนาคม 2560
กระทรวงเกษตรฯ จับมือสมาคมชาวนาและเกษตรกรไทย หนุนสร้างเครือข่ายชาวนาพัฒนาข้าวคุณภาพดี
ก.เกษตรฯ จับมือสมาคมชาวนาและเกษตรกรไทย หนุนสร้างเครือข่ายชาวนาพัฒนาข้าวคุณภาพดี และต่อยอดการผลิตข้าวอินทรีย์ป้อนตลาด
วันวันนี้ (23 มี.ค.60) เวลา 13.30 น. พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เป็นประธานพิธีเปิดงานโครงการชาวนาไทยร่วมใจพัฒนาข้าวสู่ตลาดโลกปี 2560 ณ ที่ทําการสมาคมชาวนาและเกษตรกรไทย จังหวัดขอนแก่น โดยมีนายพงษ์ศักดิ์ ปรีชาวิทย์ ผู้ว่าราชการจังหวัดขอนแก่น และนายสุเทพ คงมากนายกสมาคมชาวนาและเกษตรกรไทยให้การต้อนรับ ซึ่งรัฐมนตรีว่าการกระทรวงเกษตรฯ ได้ให้เกียรติมอบรางวัลแก่ผู้ชนะเลิศการประกวดเรื่องข้าวอินทรีย์ 3 รางวัล จากนั้นได้เยี่ยมชมบูธข้าวอินทรีย์ของเกษตรกรแต่ละจังหวัด บูธข้าวชาวนาของแต่ละจังหวัดที่ได้รับรางวัลเกษตรอินทรีย์ดีเด่น นิทรรศการของหน่วยงานเกษตรในจังหวัดขอนแก่น และร้านค้าสินค้าเกษตรภายในงาน
พลเอกฉัตรชัย เปิดเผยว่า การส่งเสริมเกษตรอินทรีย์เป็นหนึ่งในนโยบายสําคัญของรัฐบาล และกระทรวงเกษตรและสหกรณ์ ที่มีเป้าหมายสูงสุด คือ การทําให้เกษตรกรมีคุณภาพชีวิตที่ดีมีรายได้ที่มั่นคง และพึ่งพาตนเองได้ตามหลักการพัฒนาประเทศสู่การเป็นประเทศไทย 4.0 ซึ่งหมายถึงการผลิตที่มีประสิทธิภาพ รวมถึงเน้นคุณภาพและนวัตกรรม เพื่อให้สินค้าสามารถแข่งขันได้ทั้งในเชิงราคาและคุณภาพตามมาตรฐานต่าง ๆ ตั้งแต่มาตรฐาน GAP กระทั่งมาตรฐานเกษตรอินทรีย์ โดยเฉพาะสินค้าข้าวซึ่งข้าวหอมมะลิได้ชื่อว่าเป็นข้าวที่ดีที่สุดของโลก การผลิตข้าวหอมมะลิตามแนวทางเกษตรอินทรีย์ที่หลีกเลี่ยงการใช้ปัจจัยการผลิตจากการสังเคราะห์ ไม่ใช้สารเคมี ไม่ใช้ปุ๋ยเคมี ไม่ใช้ฮอร์โมนสังเคราะห์ และไม่ใช้พืชที่มีการดัดแปรพันธุกรรม (GMOs) มีการจัดการผลผลิตและแปรรูป เพื่อรักษาสภาพและคุณภาพเกษตรอินทรีย์ ในทุกขั้นตอนจะยิ่งเสริมคุณภาพของข้าวหอมมะลิให้ดียิ่งขึ้น
อย่างไรก็ดี การปรับเปลี่ยนเป็นผู้ผลิตในรูปแบบอินทรีย์นั้น ใช่ว่าจะสามารถกระทําได้ทันทีทันใด แต่ต้องอาศัยกระบวนการฟื้นฟูที่ดิน การเรียนรู้และปรับตัวสู่วิธีการผลิตแบบใหม่ การจัดหาแหล่งแปรรูปที่ยังคงรักษาความเป็นอินทรีย์ การรักษาคุณภาพและมาตรฐานของสินค้าในระยะยาว การตรวจรับรองคุณภาพสินค้า การสร้างแบรนด์ ให้สามารถตรวจสอบย้อนกลับไปสู่ผู้ผลิต และการเชื่อมโยงสู่ตลาด ซึ่งทั้งหมดเป็นการพัฒนาสินค้าและสร้างมูลค่าให้กับสินค้าเกษตรได้
ดังนั้น การเผยแพร่องค์ความรู้ที่เกี่ยวข้องกับการผลิตแบบอินทรีย์จากกลุ่มเกษตรกรที่มีประสบการณ์ด้านอินทรีย์สู่ผู้ผลิตอินทรีย์รายใหม่ จะเป็นส่วนสําคัญในการขยายการผลิต และการตลาดสินค้าอินทรีย์ได้ นอกจากนี้ จะเป็นการสร้างเกษตรกรสมัยใหม่ หรือ smart farmers ที่มีความรอบรู้ ไม่เฉพาะในส่วนที่เกี่ยวข้องกับการเกษตรแบบดั้งเดิมเท่านั้น แต่รู้ลึกถึงกระบวนการผลิตอินทรีย์ที่ซับซ้อน อีกทั้งรู้กว้างเกี่ยวกับตลาดโลก และบทบาทใหม่ในการเป็นผู้ขายข้าวด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-แจกหน้ากากผ้าคน กทม. และปริมณฑล
วันจันทร์ที่ 6 เมษายน 2563
แจกหน้ากากผ้าคน กทม. และปริมณฑล
วันจันทร์ที่ 6 เมษายน 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลโดยกระทรวงอุตสาหกรรมเตรียมทยอยแจกจ่ายหน้ากากผ้า จํานวน 10 ล้านชิ้น ให้กับประชาชนในเขตกรุงเทพฯ และปริมณฑล เพิ่มเติมจากที่กระทรวงมหาดไทยผลิตแจกจ่ายประชาชนในต่างจังหวัดแล้ว 50 ล้านชิ้น คาดว่าจะเริ่มส่งหน้ากากผ้าล็อตแรก 1 ล้านชิ้น ผ่านไปรษณีย์ไทยให้ประชาชน 3,050,000 ครัวเรือนใน 50 เขต รวมจํานวนหน้ากากผ้า 5,600,000 ชิ้น ส่วนที่เหลืออีก 4,400,000 ชิ้น จะมอบให้ผู้ว่าราชการจังหวัดเขตปริมณฑล และพื้นที่อื่นที่มีความเสี่ยง เช่น จังหวัดชายแดนภาคใต้ ขสมก. โรงพยาบาล สถานีรถไฟฟ้า เป็นต้น โดยประชาชนสามารถตรวจสอบสิทธิได้ที่เว็บไซต์ www.หน้ากากไทยต้านโควิด.com ในกรณีที่ไม่ได้รับพัสดุ หรือพัสดุตกหล่นไม่ถึงมือผู้รับ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.อุตฯ ร่วมลงนามถวายพระพรชัยมงคล เนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว
วันอาทิตย์ที่ 28 กรกฎาคม 2562
ก.อุตฯ ร่วมลงนามถวายพระพรชัยมงคล เนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว
ก.อุตฯ ร่วมลงนามถวายพระพรชัยมงคล เนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว
วันนี้ (28 กรกฎาคม 2562) เวลา 08.00 น. นางสาวนิสากร จึงเจริญธรรม รองปลัดกระทรวงอุตสาหกรรม นําคณะผู้บริหารร่วมลงนามถวายพระพรชัยมงคล เนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว โดยมีนายสุรพล ชามาตย์ รองปลัดกระทรวงอุตสาหกรรม นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม นายณัฐพล ณัฏฐสมบูรณ์ นายประกอบ วิวิธจินดา นายเอกภัทร วังสุวรรณ ผู้ตรวจราชการกระทรวงอุตสาหกรรม และคณะผู้บริหารกระทรวงอุตสาหกรรม ร่วมลงนามถวายพระพรชัยมงคล ณ ศาลาสหทัยสมาคม ในพระบรมมหาราชวัง #วันเฉลิมพระชนมพรรษา #พระบาทสมเด็จพระวชิรเกล้าเจ้าอยู่หัว #กระทรวงอุตสาหกรรม
รัฐบาลไทย-ข่าวทำเนียบรัฐบาล-นายกรัฐมนตรีห่วงใยพี่น้องประชาชนในพื้นที่จังหวัดนราธิวาส สั่งการทุกหน่วยงานเร่งช่วยเหลือแก้ไขปัญหาโดยเร็วที่สุด
วันจันทร์ที่ 2 ธันวาคม 2562
นายกรัฐมนตรีห่วงใยพี่น้องประชาชนในพื้นที่จังหวัดนราธิวาส สั่งการทุกหน่วยงานเร่งช่วยเหลือแก้ไขปัญหาโดยเร็วที่สุด
นายกรัฐมนตรีห่วงใยพี่น้องประชาชนในพื้นที่จังหวัดนราธิวาส สั่งการทุกหน่วยงานเร่งช่วยเหลือแก้ไขปัญหาโดยเร็วที่สุด
วันนี้ (2 ธันวาคม 2562) ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีรับทราบรายงานสถานการณ์อุทกภัยในพื้นที่จังหวัดนราธิวาส มีพื้นที่ได้รับผลกระทบ รวม 13 อําเภอ 68 ตําบล 322 หมู่บ้าน 56 ชุมชน มีบ้านเรือนได้รับผลกระทบ 18,451 ครัวเรือน 41,369 คน ถนน 14 สาย ซึ่งขณะนี้สัญจรไป-มาได้แล้ว และฝนเริ่มหยุดตก หากฝนไม่ตกเพิ่มคาดว่าระดับน้ําจะลดลงระบายลงทะเล จะกลับเข้าสู่สภาวะปกติ ภายใน 7 – 10 วัน
โดย นายกรัฐมนตรีได้แสดงความเป็นห่วงพี่น้องประชาชนในพื้นที่จังหวัดนราธิวาส พร้อมสั่งการให้ทุกหน่วยงานที่เกี่ยวข้องเร่งให้การช่วยเหลือผู้ประสบภัย พร้อมระดมเครื่องจักรกลด้านสาธารณภัยสนับสนุนการระบายน้ําออกจากพื้นที่น้ําท่วมขัง เพื่อคลี่คลายสถานการณ์ให้กลับสู่ภาวะปกติโดยเร็ว สําหรับประชาชนในพื้นที่หากได้รับความเดือดร้อนจากสถานการณ์อุทกภัยสามารถติดต่อขอความช่วยเหลือได้ทางสายด่วนนิรภัย 1784 ตลอด 24 ชั่วโมง เพื่อประสานให้การช่วยเหลือโดยด่วนต่อไป
----------------------------
รัฐบาลไทย-ข่าวทำเนียบรัฐบาล-สมาชิกแม่โขง-ล้านช้าง ร่วมเห็นชอบแลกเปลี่ยนข้อมูลจัดการน้ำ
วันพุธที่ 18 ธันวาคม 2562
สมาชิกแม่โขง-ล้านช้าง ร่วมเห็นชอบแลกเปลี่ยนข้อมูลจัดการน้ํา
สมาชิกแม่โขง-ล้านช้าง ร่วมเห็นชอบแลกเปลี่ยนข้อมูลจัดการน้ํา
ในห้วงระหว่างวันที่ 16-18 ธันวาคม 2562 นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย ดร.สมเกียรติ ประจําวงษ์ เลขาธิการสํานักงานทรัพยากรน้ําแห่งชาติ (สทนช.) ในฐานะหัวหน้าคณะทํางานร่วมสาขาทรัพยากรน้ําของประเทศไทย (Joint Working Group) และ นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี ผู้แทนกระทรวงการต่างประเทศ เป็นผู้แทนฝ่ายไทยเข้าร่วมประชุมหารือโต๊ะกลมระดับรัฐมนตรีด้านการจัดการทรัพยากรน้ํา ภายใต้กรอบความร่วมมือแม่โขง-ล้านช้าง (Mekong – Lancang Cooperation : MLC) ครั้งที่ 1 ณ กรุงปักกิ่ง สาธารณรัฐประชาชนจีน
นายเทวัญ ลิปตพัลลภ รัฐมนตรีประจําสํานักนายกรัฐมนตรี กล่าวว่า ที่ประชุมได้มีการสรุปผลการดําเนินงานที่ผ่านของกรอบความร่วมมือ กลไกการทํางาน พร้อมทิศทางในการดําเนินการในอนาคต โดยประเทศสมาชิกกลุ่มแม่โขง-ล้านช้าง 6 ประเทศ ได้แก่ กัมพูชา สปป.ลาว เมียนมา ไทย เวียดนาม และประเทศเจ้าภาพคือ จีน ที่ได้เห็นชอบร่วมกันในการพัฒนากรอบความร่วมมือให้เป็นรูปธรรม เพื่อการแลกเปลี่ยนข้อมูลและการคํานึงถึงการใช้แม่น้ําร่วมกัน โดยเคารพสิทธิของการใช้น้ําของประเทศต้นน้ําและประเทศท้ายน้ํา ซึ่งประเทศจีนในฐานะผู้นํากรอบความร่วมมือแม่โขง-ล้านช้าง ได้แสดงจุดยืนในการคํานึงถึงการเคารพในสิทธิการใช้น้ําบนพื้นฐานของผลประโยชน์ร่วมกัน ทั้งต้นน้ํา-กลางน้ํา-ท้ายน้ํา และการตอบสนองต่อเป้าหมายการพัฒนาที่ยั่งยืนขององค์กรสหประชาชาติ รวมถึงปัจจัยอื่นๆ เช่น การเปลี่ยนแปลงของสภาพภูมิอากาศโลก
นอกจากนี้ เวทีการประชุมยังได้เปิดโอกาสให้รัฐมนตรีของประเทศสมาชิก กล่าวปาฐกถาเกี่ยวกับการบริหารจัดการทรัพยากรน้ําของแต่ละประเทศ ผลลัพธ์จากความร่วมมือภายใต้กรอบความร่วมมือแม่โขง-ล้านช้าง และทิศทางการดําเนินการในความร่วมมือในอนาคตด้วย ในส่วนประเทศไทยได้แสดงเจตจํานงว่า เนื่องจาก MLC เป็นความร่วมมือในการจัดการทรัพยากรน้ําที่มีการพัฒนาอย่างรวดเร็วและเป็นไปในเชิงบวก จึงควรมีกลไกความร่วมมือที่ชัดเจนและมีประสิทธิภาพมากขึ้น เช่น การแลกเปลี่ยนข้อมูลปริมาณน้ําทั้งปี เพื่อให้ประเทศท้ายน้ําสามารถนําข้อมูลมาใช้ในการวางแผนบริหารจัดการน้ําหรือแจ้งเตือนภัยให้กับประชาชนริมฝั่งแม่น้ําโขงได้อย่างรวดเร็วและทันเวลา
ดร.สมเกียรติ ประจําวงษ์ กล่าวเพิ่มเติมอีกว่า ประเทศไทยยังได้สนับสนุนความร่วมมือระหว่างกรอบแม่โขง-ล้านช้าง และกรอบคณะกรรมาธิการแม่น้ําโขง (MRC) ที่สามารถดําเนินความร่วมมือในลักษณะเกื้อกูลกัน โดยคณะกรรมาธิการแม่น้ําโขงซึ่งเป็นความร่วมมือของแม่น้ําโขงมีอายุย้อนหลังไปกว่า 50 ปี มีข้อมูลที่บันทึกจํานวนมากและเป็นประโยชน์เกี่ยวกับการบริหารจัดการน้ํา ซึ่งการประชุมในครั้งนี้ได้มีโอกาสร่วมเป็นสักขีพยานในการลงนาม MOU ระหว่าง LMC Water Center และ MRCS จึงเชื่อมั่นว่าศูนย์น้ําทั้งสอง จะสามารถแบ่งปันข้อมูลเพื่อใช้ในการบริหารจัดการน้ําแบบบูรณาการอย่างยั่งยืนให้กับอนุภูมิภาคลุ่มแม่น้ําโขง – ล้านช้าง ต่อไป รวมทั้งสนับสนุนการจัดตั้งคณะกรรมการหรือคณะทํางานเพื่อประเมินผลกระทบสิ่งแวดล้อมและระบบนิเวศของแม่น้ําโขง หรือประเด็นโดดเด่นที่ควรได้รับความสนใจ จากกรณีระดับน้ําส่งผลกระทบต่อวิถีชีวิตความเป็นอยู่ของชุมชนริมฝั่งแม่น้ําโขง เช่น ระดับน้ําที่ต่ํามากจนเป็นอุปสรรคส่งผลต่อการดํารงชีพในการทําประมง หรือการเดินเรือ ซึ่งจะขอความร่วมมือจากจีนพิจารณาบรรเทาความเดือดร้อนให้กับประชาชนเป็นครั้งคราว โดยให้มีการจัดตั้งคณะทํางานเฉพาะกิจเพื่อร่วมติดตามและป้องกันสถานการณ์ภัยแล้ง เป็นต้น